U-I-342/04
Natisni
Opravilna št.:
U-I-342/04
Datum odločitve:
16. 11. 2006
ECLI:
ECLI:SI:USRS:2006:U.I.342.04
Akt:
Zakon o spremembah in dopolnitvah Zakona o gospodarskih družbah (Uradni list RS, št. 45/01) (ZGD), 137. in 138. čl.
Izrek:
Postopek za preizkus pobude za začetek postopka za oceno ustavnosti 137. in 138. člena Zakona o spremembah in dopolnitvah Zakona o gospodarskih družbah (Uradni list RS, št. 45/01) se ustavi.
Evidenčni stavek:
Predpis je prenehal veljati, pobudnik je bil glede na 47. člen ZUstS pozvan, da naj prijavi morebitne neodpravljene pravne posledice. Ker na dopis ni odgovoril, je Ustavno sodišče postopek ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.5.51.1.4.3 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Ustavitev postopka zaradi spremembe zakonske ureditve.
1.4.51.5.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Pred začetkom postopka.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Lucijan Markočič, Nova Gorica
Datum vloge:
3. 12. 2004
Vrsta odločitve:
sklep
Vrsta rešitve:
ustavitev
Dokument:
US26706
Dokument v PDF obliki:
U-I-342-04.pdf
100 KB
Prenesite datoteko
U-I-342/04-8
16. 11. 2006
SKLEP
Ustavno sodišče je v postopku za preizkus pobude Lucijana Markočiča iz Nove Gorice  na seji 16. novembra 2006
sklenilo:
Postopek za preizkus pobude za začetek postopka za oceno ustavnosti 137. in 138. člena Zakona o spremembah in dopolnitvah Zakona o gospodarskih družbah (Uradni list RS, št. 45/01) se ustavi.
Obrazložitev
1. Pobudnik je izpodbijal 137. in 138. člen Zakona o spremembah in dopolnitvah Zakona o gospodarskih družbah (v nadaljevanju ZGD-F). Menil je, da sta izpodbijani določbi v neskladju s členi 1, 2, 3, 14 in 38 Ustave.
2. ZGD-F je med postopkom za oceno ustavnosti izpodbijanih določb prenehal veljati. Nadomestil ga je Zakon o gospodarskih družbah (Uradni list RS, št. 42/06 in 60/06 – popr. – ZGD-1), ki je določbe o javni objavi in pošiljanju podatkov iz letnih poročil spremenil.
3. Ker je zakonska ureditev, ko jo je pobudnik izpodbijal, prenehala veljati, ga je Ustavno sodišče pozvalo, naj sporoči, ali še vztraja pri vloženi pobudi, in če vztraja, pojasni svoj pravni interes glede na 47. člen Zakona o Ustavnem sodišču (Uradni list RS, št. 15/94 – v nadaljevanju ZUstS). Ta določa, da je vsebinsko odločanje o ustavnosti predpisov, ki ob času odločanja Ustavnega sodišča ne veljajo več, možno le, če posledice neustavnosti in nezakonitosti niso bile odpravljene. Hkrati ga je opozorilo, da lahko Ustavno sodišče postopek ustavi, če v danem roku ne bo dal zahtevanih pojasnil.
4. Ker pobudnik na poziv ni odgovoril, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki Lojze Janko, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj